অল্পেতুষ্টি এটি একটি ঈমানি দাবিও বটে। কারণ ছয় জিনিসের উপর ঈমান রাখার কথা বলা হয়েছে জোরালোভাবে। ছয়টির একটি হলো তাকদিরের ভালোমন্দ। এখন যদি আমি আমার তাকদিরের ফায়সালাকে মেনে না নিই; তাহলে তো আমার ঈমানই নড়েবড়ে হয়ে গেল। একজন সফল মুমিনের অন্যতম একটি চরিত্র হলো অল্পেতুষ্টি। কারণ তার আশা পাওয়ার ফয়সালা এই নশ্বর দুনিয়াতে না। তার সকল চাওয়া পাওয়া হলো পরম সুখের বাড়ী জান্নাত লাভ করা। হযরত রাসুল সাল্লাল্লাহু আলাইহি ওয়াসাল্লাম একজন সফল মুমিনের পরিচয় দিতে গিয়ে বলেন- ‘ওই ব্যক্তি সফলকাম, যে ইসলাম গ্রহণ করল, প্রয়োজন মাফিক রিযিক গেল এবং এর উপরই আল্লাহ তাকে সন্তুষ্ট রাখল’ মুসলিম ১০৫৪